CELEX: 32021D0924
Language: sl
Date: 2021-06-03 00:00:00
Title: Sklep Sveta (EU) 2021/924 z dne 3. junija 2021 o stališču, ki se v imenu Evropske unije sprejme v okviru Mednarodnega sveta za kakav v zvezi s podaljšanjem Mednarodnega sporazuma o kakavu 2010

9.6.2021   
               
               
                  SL
               
               
                  Uradni list Evropske unije
               
               
                  L 203/8
               
            
         SKLEP SVETA (EU) 2021/924
         z dne 3. junija 2021
         o stališču, ki se v imenu Evropske unije sprejme v okviru Mednarodnega sveta za kakav v zvezi s podaljšanjem Mednarodnega sporazuma o kakavu 2010
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Unija je s Sklepom Sveta 2012/189/EU (1) sklenila Mednarodni sporazum o kakavu 2010 (v nadaljnjem besedilu: Sporazum), ki je začel veljati 1. oktobra 2012.
                  
               
                     (2)
                  
                  
                     Na podlagi člena 62(1) Sporazuma ostane Sporazum v veljavi do 30. septembra 2022, razen če je podaljšan.
                  
               
                     (3)
                  
                  
                     Na podlagi člena 7(1) Sporazuma Mednarodni svet za kakav Mednarodne organizacije za kakav uresničuje vsa pooblastila in izvaja ali organizira izvedbo vseh funkcij, ki so potrebne za izvajanje posebnih določb Sporazuma. Mednarodni svet za kakav lahko v skladu s členom 62(4) Sporazuma sprejme sklep o podaljšanju Sporazuma za obdobje po sedanjem datumu prenehanja veljavnosti „za dve obdobji po največ dve kakavovi leti“, tj. do 30. septembra 2024 za prvo obdobje in do 30. septembra 2026 za drugo obdobje.
                  
               
                     (4)
                  
                  
                     Mednarodni svet za kakav naj bi 22. in 23. aprila 2021 po 103. seji sprejel sklep o podaljšanju Sporazuma.
                  
               
                     (5)
                  
                  
                     Primerno je določiti stališče, ki naj se v imenu Unije sprejme v Mednarodnem svetu za kakav, saj bo sklep Mednarodnega sveta za kakav v zvezi s podaljšanjem Sporazuma za Unijo zavezujoč.
                  
               
                     (6)
                  
                  
                     Ob upoštevanju pomena sektorja kakava za številne države članice in gospodarstvo Unije je v interesu Unije, da se Sporazum podaljša in da Unija ostane njegova pogodbenica.
                  
               
                     (7)
                  
                  
                     S podaljšanjem Sporazuma za največ štiri leta bi morale imeti članice Mednarodnega sveta za kakav dovolj časa, da v prihodnosti opravijo obsežno revizijo Sporazuma, ki bo osredotočena na njegovo posodobitev in poenostavitev –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije sprejme v okviru Mednarodnega sveta za kakav Mednarodne organizacije za kakav glede Mednarodnega sporazuma o kakavu 2010 n je, da se glasuje za podaljšanje za dve obdobji po največ dve kakavovi leti, in sicer do 30. septembra 2024 za prvo obdobje in do 30. septembra 2026 za drugo obdobje.
         
         
            Člen 2
            Ta sklep začne veljati na dan sprejetja.
         
         
            V Luxembourgu, 3. junija 2021
            
               
                  Za Svet
               
               
                  predsednik
               
               P. N. SANTOS
            
         
         
            (1)  Sklep Sveta 2012/189/EU z dne 26. marca 2012 o sklenitvi Mednarodnega sporazuma o kakavu 2010 (UL L 102, 12.4.2012, str. 1).